Diari Oficial de la Generalitat Valenciana


Sumari del DOGV 3708, del 14-03-2000 (2000/1881)

Informació pública del programa d’actuació integrada de la unitat d’execució 1 del sector UE-3 Lo Grané del Pla General d’Ordenació Urbana de San Fulgencio, així com del projecte d’urbanització i reparcel·lació d’aquesta unitat.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3708

Data del DOGV
:   14-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1881


Organisme emissor
:   Ajuntament de San Fulgencio

Tipus de document
:   Anunci

Informació pública del programa d'actuació integrada de la unitat d'execució 1 del sector UE-3 Lo Grané del Pla General d'Ordenació Urbana de San Fulgencio, així com del projecte d'urbanització i reparcel·lació d'aquesta unitat. [2000/F1881]
  
Atés que la mercantil Urbanizadora de Fincas Turísticas, SL, amb codi d'identificació fiscal C17560908, ha presentat el programa d'actuació integrada de la unitat d'execució 1 del sector UE-3 Lo Grané del Pla General d'Ordenació Urbana de San Fulgencio, així com el projecte d'urbanització i reparcel·lació d'aquesta unitat, de conformitat amb el que estableixen els articles 45 i 69 de la Llei 6/1994, Reguladora de l'Activitat Urbanística, per mitjà d'aquest edicte he resolt:
  
Sotmetre a informació pública, per un termini de 20 dies comptats des de l'última publicació d'aquest edicte, la documentació pròpia de l'alternativa tècnica de programa de l'actuació integrada de la unitat d'execució 1 corresponent al sector UE-3 Lo Grané, i els projectes de reparcel·lació i urbanització presentats.
  
L'expedient podrà ser examinat, durant aquest període, a l'Ajuntament de San Fulgencio, i en aquest termini s'hi podran presentar totes les al·legacions que consideren els interessats, així com alternatives tècniques i proposicions juridicoeconòmiques per a executar les dites alternatives, d'acord amb el que estableixen els articles 45 i següents de la Llei Reguladora de l'Activitat Urbanística.
  
Si durant els 10 primers dies del termini de 20 abans indicat, qualsevol interessat es compromet a formular alternativa tècnica en competència, substancialment distinta a la proposada, s'ampliarà el termini inicial en 20 dies addicionals.
  
Les proposicions juridicoeconòmiques es presentaran al registre general de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, el dia següent hàbil a la conclusió del termini de presentació. Durant els 10 dies següents a l'obertura de pliques totes les actuacions estaran a la vista per a consulta i al·legacions.
  
L'expedient de reparcel·lació es tramitarà, en virtut de la remissió efectuada per l'article 69 de la Llei 6/1994, conforme al que estableixen els articles 46 i següents del text legal esmentat.
  
Així mateix, es procedirà, d'acord amb l'article 69.1.B), a sol·licitar la certificació registral de domini i càrregues, simultàniament a aquesta informació pública.
  
Conforme al que estableix l'apartat D) de l'article 69.1, els propietaris, dins del període d'informació pública, podran requerir a l'urbanitzador i aquest contestar, amb el fi de dirimir controvèrsies respecte a la valoració de drets.